Anas Hajjar

Mohamed Anas Hajjar  (22. lokakuuta 1969 Damaskos, Syyria – 7. joulukuuta 2022 Helsinki) oli Suomen islamilaisen yhdyskunnan imaami Hänet valittiin tehtävään 9. marraskuuta 2010 edellisen imaamin Khodr Chehabin jälkeen. 

 Koulutus 
Hajjar muutti Suomeen vuonna 1988, ja alkoi kaksi vuotta myöhemmin opiskella lääketiedettä. Ennen opintojen vanhentumista hän toimi lääkäriharjoittelijana sekä lääkärin sijaisena ja sen jälkeen hän toimi muun muassa Katriinan sairaalassa Vantaalla ATK-asiantuntijana. 

 Luottamustehtäviä 
Anas Hajjar toimi Muslimiveljeskunnan johtajana Suomessa. Hajjar toimi Suomen Islamilainen Neuvosto (SINE) yhdistyksen puheenjohtajana vuosina 2012–2015. Hajjar toimi myös Suomen Islamilaisessa Neuvostossa ja uskontoyhteistyöjärjestö USKOT-foorumissa. Hän esiintyi useissa YLE:n ohjelmissa, kuten vuonna 2010 Yleisradion tv-ohjelmassa Muslimielämää. 

 Näkemyksiä 
Anas Hajjar kertoi edustavansa maltillista islamilaista linjaa. Hajjar halusi vahvistaa islamilaisen lain asemaa. Homoseksuaaliset teot olivat hänen mukaansa syntiä. Hän ei vastustanut varkaan käden katkaisemista, jos varas saa varastamattakin syödäkseen. Vuonna 2010 Hajjar herätti huomiota lausunnollaan, että virret eivät kuulu suomalaiseen kulttuuriin.

Hajjar kuului Helsingin suurmoskeija -hankkeen taustasäätiön hallitukseen. Hänen mukaansa moskeijahanke oli myöhässä ja pääkaupunkiseudulle tarvittiin jopa viisi suurta moskeijaa.

 Lähteet 

 Aiheesta muualla 
 Anas Hajjarin muistokirjoitus Helsingin Sanomissa

Luokka:Imaamit
Luokka:Suomalaiset uskonnolliset johtajat
Luokka:Muslimiveljeskunnan jäsenet
Luokka:Islam Suomessa
Luokka:Vuonna 1969 syntyneet
Luokka:Vuonna 2022 kuolleet